Pacient impobilizat la pat si cu o vasta patologie cronica asociata,  s-a prezentat in urgernta Sibiu, fiind trimis de la CPU - AGNITA in cursul dupamiezei, avand ca motiv al prezentarii hematuria macroscopica.
La preluarea turei, ora 20:00, pacientul fusese deja investigat și evaluat de colegii din tura precedentă și beneficiase de consulturile de specialitate necesare si de tratamentul specific. Mi-a fost predat ca pacient cu indicație de externare la domiciliu, după finalizarea consultului cardiologic deja solicitat, în vederea reevaluării tratamentului anticoagulant.
Având în vedere că pacientul era imobilizat la pat, am făcut demersurile necesare și am identificat, împreună cu serviciile implicate, o soluție pentru ca acesta să poată fi transportat în siguranță la domiciliu, 
Pacientul a fost externat cu echipajul B2, cu asistent, apartinand substatiei Agnita. Conform procedurilor, la externare, echpajul care transporta pacientul la domiciliu, se asigura ca acasa exista apartinatori care sa poata prelua pacientul. In acest sens, doamna asistenta de la SAJ, a apelat familia informandu-i ca urmeaza se efectueze transferul. Intrucat aceasta folosea telefonul privat in interes de serviciu, a efectuat acest apel cu numar privat, pentru protectia datelor personale.
Pe parcursul nopții am primit mai multe apeluri telefonice din partea fiicei pacientului. Inițial, aceasta și-a exprimat nemulțumirea față de externarea tatălui său în cursul nopții și față de faptul că mama sa, aflată la domiciliu, nu îl putea îngriji singură. I-am explicat că indicația de internare sau externare se stabilește pe criterii medicale, în urma investigațiilor și consulturilor de specialitate, iar în cazul tatălui său patologia de urgenta pentru care s-a prezentat, respectiv hematuria, poate fi dispensarizata prin medicul de familie, nefiind  stabilită o indicație de internare de catre medicii de garda. Am explicat, de asemenea, recomandările medicale și conduita privind sonda urinară.
Într-un apel ulterior, mi-a semnalat că pacientul ajunsese la domiciliu având încă electrozii utilizați pentru monitorizare și o branulă venoasă periferică. I-am explicat că electrozii sunt dispozitive adezive neinvazive, care pot fi îndepărtate cu ușurință. În ceea ce privește branula, aceasta ar fi trebuit îndepărtată înainte de plecare, iar faptul că a rămas montată reprezintă o omisiune punctuală pe care o regret. Din situația descrisă telefonic nu rezulta însă existența unei complicații care să impună revenirea pacientului la UPU exclusiv pentru îndepărtarea acesteia, motiv pentru care i-am indicat posibilitățile de a solicita sprijin medical in vederea solutionarii acestui inconvenient pe care ni-l asumam.
În cadrul discuțiilor, aparținătoarea a revenit asupra solicitării ca tatăl său să fie internat până când familia va putea găsi o soluție pentru îngrijirea acestuia. I-am explicat că înțeleg dificultatea familiei, însă internarea într-o secție de spital nu poate fi decisă în absența unei indicații medicale.
În cursul ultimei convorbiri, aparținătoarea a afirmat că, în situația în care pacientul ar fi internat până la rezolvarea problemei îngrijirii la domiciliu, ar renunța la a face publice aspectele pe care le reclama, iar în caz contrar se va adresa presei. 
Concluzionam ca in ceea ce priveste situatia pacientului, este mai degraba un management defectuos al unui pacient cu multiple comorbiditati decat o eroare medicala, generat pe deoparte de imposibilitatea familiei de a-l ingriji corespunzator precum si de resursele limitate ale sistermului sanitar. 
 

